2001/818/EY: Komission päätös, tehty 22 päivänä marraskuuta 2001, Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 95/454/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3692)



Virallinen lehti nro L 307 , 24/11/2001 s. 0020 - 0021



Komission päätös, tehty 22 päivänä marraskuuta 2001, Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 95/454/EY muuttamisesta (tiedoksiannettu numerolla K(2001) 3692) (ETA:n kannalta merkityksellinen teksti) (2001/818/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 5 kohdan, sekä katsoo seuraavaa: (1) Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä 23 päivänä lokakuuta 1995 tehdyssä komission päätöksessä 95/454/EY(3), sellaisena kuin se on viimeksi muutettuna päätöksellä 2001/641/EY(4), säädetään Euroopan yhteisöön vietäviksi tarkoitettujen Korean tasavallasta peräisin olevien kalastus- ja vesiviljelytuotteiden terveystodistusten mallista. (2) Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä tehdyssä komission päätöksessä 95/453/EY(5), sellaisena kuin se on viimeksi muutettuna päätöksellä 2001/676/EY(6), sallitaan jäädytettyjen ja jalostettujen simpukoiden, piikkinahkaisten, vaippaeläinten ja merikotiloiden tuonti Korean tasavallasta. Sen vuoksi on tarpeen täydentää päätöksessä 95/454/EY säädetyn terveystodistuksen terveysvakuutusta simpukoiden vaatimuksia koskevilla asianmukaisilla maininnoilla. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/454/EY seuraavasti: Korvataan liitteessä A oleva IV kohta seuraavasti: "IV Terveystodistus Allekirjoittanut virallinen tarkastaja vakuuttaa, että edellä tarkoitetut kalastus- ja vesiviljelytuotteet: 1) on pyydetty ja käsitelty aluksissa direktiivissä 92/48/ETY vahvistettujen hygieniasääntöjen mukaisesti, 2) on purettu aluksesta, käsitelty ja tarvittaessa pakattu, valmistettu, jalostettu, jäädytetty, sulatettu ja varastoitu hygieenisesti direktiivin 91/493/ETY liitteessä olevan II, III ja IV luvun vaatimuksia noudattaen, 3) on tarkastettu direktiivin 91/493/ETY liitteessä olevan V luvun mukaisesti, 4) on pakattu, merkitty, varastoitu ja kuljetettu direktiivin 91/493/ETY liitteessä olevan VI, VII ja VIII luvun mukaisesti, 5) eivät ole lähtöisin myrkyllisistä tai biotoksiineja sisältävistä lajeista, 6) vastaavat tietyille kalastustuotteille direktiivissä 91/493/ETY ja sen soveltamista koskevissa päätöksissä vahvistettuja perusteita, jotka koskevat aistinvaraisia ominaisuuksia, loisia sekä kemiallisia ja mikrobiologisia ominaisuuksia, 7) lisäksi silloin, kun kalastustuotteet ovat jäädytettyjä tai jalostettuja simpukoita, simpukat on oltava saatu Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä 23 päivänä lokakuuta 1995 tehdyn komission päätöksen 95/453/EY liitteessä säädetyiltä hyväksytyiltä tuotantoalueilta. Allekirjoittanut virallinen tarkastaja vakuuttaa tuntevansa direktiivien 91/492/ETY, 91/493/ETY ja 92/48/ETY sekä päätösten 95/453/EY ja 95/454/EY säännökset." 2 artikla Tätä päätöstä sovelletaan 45 päivän kuluttua sen julkaisemisesta Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 2001. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 264, 7.11.1995, s. 37. (4) EYVL L 224, 21.8.2001, s. 10. (5) EYVL L 264, 7.11.1995, s. 35. (6) EYVL L 18, 5.9.2001, s. 18.